## 5В050400 – журналистика мамандығы бойынша 2-курс студенттеріне жүргізілетін «Әлеуметтік журналистика» пәні дәрістерінің қысқаша мазмұны

**№ 14 дәріс**

**Заман талабындағы дәстүрлі мәдениет пен өнер және журналистика**

 Ұлттық мәдениетті қайта өркендету мемекеттік деңгейде төмендегі міндеттерді жүктейді:

\* Ең алдымен, ұлттық мәдениеттің негізін құрайтын түбегейлі құндылықтарды қайтару, чғни адамдарды рухани тұрғыда оятатын ұлттық өнер мен дәстүрді қайта жаңғырту;

\* Осы уақытқа дейін тыйым салынып келген халықтың тарихи өткен шағын толығымен, жан-жақты зерттеу арқылы қалпына келтіру, тарихи сананы қалыптастыру.

 Әлем таныған қазақ елі тәуелсіздікке оңай жете қойған жоқ. Қай кезде де дәуір тамырын дөп басып отыратын публицистиканың мұндағы үлесі орасан зор. Қай журналист болмасын алдымен ол – өз заманынның, өз ортасының перзенті. Сондықтан да ол тек өз дәуірінің шындығын ғана шығармаларына арқау етеді. Халқының мәдени, рухани өмірінің дәрежесін сол уақыт өлшемімен бағалайды.

 Өзі өмір сүрген кезеңдегі қоғамның даму заңдылықтары мен халқының қадір-қасиетін өткен тарихымен таразылап барып, қаншалықты деңгейге көтерілгенін, жетістігі мен кемшілігін салмақтайды. Сол арқылы өткен дәуірдің бағдарын барлап, өзі өмір сүрген кезеңінің қыры-сырына қанығып, болашаққа болжам жасайды.